**ΟΔΗΓΙΕΣ ΓΙΑ ΤΗΝ ΕΡΓΑΣΙΑ Β’ ΤΕΤΡΑΜΗΝΟΥ ΣΤΟ ΜΑΘΗΜΑ ΤΩΝ ΓΑΛΛΙΚΩΝ**

* *Ατομική ή ομαδική (μέχρι 2 μαθητές ανά εργασία) Παράδοση ως Τετάρτη 7 Μαΐου 2025 με αποστολή σε e-class ή στην τάξη σε έντυπη μορφή ή με στικάκι*

Για να ετοιμάσεις μια εργασία πάνω σε μια προσωπικότητα της Γαλλίας ή του Γαλλόφωνου κόσμου, υπάρχουν κάποιες βασικές παράμετροι που καλό είναι να λάβεις υπόψη, ώστε η εργασία σου να είναι ολοκληρωμένη, οργανωμένη και επιστημονικά τεκμηριωμένη.

**1. Επιλογή Προσωπικότητας**

Διάλεξε ένα πρόσωπο που:

* Έχει προσφέρει σημαντικά στον τομέα του (τέχνες: μουσική, σινεμά, λογοτεχνία, επιστήμες: φιλοσοφία, ιστορία κ.α. )
* Έχει επηρεάσει την ιστορία ή τον πολιτισμό της Γαλλίας ή/και του κόσμου
* Σε ενδιαφέρει προσωπικά (θα σου είναι πιο ευχάριστο να τη μελετήσεις)

Παραδείγματα: **Ναπολέων Βοναπάρτης, Βολταίρος, Σαρλ Ντε Γκωλ, Ζαν Πωλ Σαρτρ, Σιμόν ντε Μπωβουάρ, Μπαλζάκ, Ζολά, Μποντλέρ, Μαρί Κιουρί**, **Αλέν Ντελόν, Κατρίν Ντενέβ, Μαριόν Κοτιγιάρ, Πατρίσια Κας, Σελίν Ντιον (Καναδή), Ζακ Μπρελ (Βέλγος)**

**2. Έκταση Εργασίας, μορφή & γλώσσα**

Ενδεικτικά: 2-3 σελίδες κείμενο (500 ως 700 λέξεις) στα ελληνικά ή/και γαλλικά. Έντυπη ή ψηφιακή (word, power point). Εφόσον η εργασία γίνει σε ψηφιακή μορφή είναι ευπρόσδεκτο φωτογραφικό, οπτικοακουστικό υλικό.

**3. Δομή Εργασίας**

**➤ Εισαγωγή**

* Παρουσίαση της προσωπικότητας
* Γιατί την επέλεξες
* Γενικό πλαίσιο της εποχής

**➤ Κύριο μέρος**

* Βιογραφικά στοιχεία
* Καριέρα/Δραστηριότητες/Συνεισφορά
* Κοινωνικοπολιτικό πλαίσιο
* Επιρροή – κληρονομιά
* Κριτική αποτίμηση (θετικά/αρνητικά στοιχεία)

**➤ Συμπεράσματα**

* Ποια είναι η διαχρονική σημασία του προσώπου
* Τι σε εντυπωσίασε περισσότερο
* **Σε περίπτωση που επιλέξεις ένα τραγουδιστή ή ένα ηθοποιό ή συγγραφέα θα παρουσιάσεις κατά βάση ένα τραγούδι του ή μία ταινία του ή ένα βιβλίο του αντίστοιχα.**

 **4. Πηγές**

* Βιβλία (βιογραφίες, ιστορικά έργα) και άρθρα από εφημερίδες, περιοδικά (Le Monde, France24)
* Αξιόπιστες ιστοσελίδες (π.χ. διαδικτυακές εγκυκλοπαίδειες, επίσημοι ιστότοποι όπως για σινεμά allocine.fr, lemagcinema.fr)

**ΣΥΜΒΟΥΛΕΣ**

* **Απόφυγε πηγές όπως Wikipedia ως αποκλειστική αναφορά — μπορείς να τη χρησιμοποιήσεις ως αφετηρία, αλλά όχι ως μόνη ή κύρια πηγή.**
* **Μπορείς να παραλείψεις κάποιες από τις προτεινόμενες παραμέτρους ή να δημιουργήσεις τη δική σου δομή, το παραπάνω πλάνο είναι καθαρά ενδεικτικό.**